CELEX: 62021TN0560
Language: hr
Date: 2021-09-02 00:00:00
Title: Predmet T-560/21: Tužba podnesena 2. rujna 2021. – TB/ENISA

29.11.2021   
            
            
               HR
            
            
               Službeni list Europske unije
            
            
               C 481/30
            
         
      Tužba podnesena 2. rujna 2021. – TB/ENISA
      (Predmet T-560/21)
      (2021/C 481/43)
      Jezik postupka: engleski
      
         Stranke
      
      
         Tužitelj: TB (zastupnici: L. Levi i N. Flandin, odvjetnici)
      
         Tuženik: Agencija Europske unije za kibersigurnost
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku ENISA-inog odbora za odabir o neuvrštavanju tužiteljeva imena na popis uspješnih kandidata za radno mjesto načelnika odjela Ureda izvršnog direktora (TA/AD 9) – Ref. ENISA-TA-70-AD- 2020-04;
               
            
                  —
               
               
                  poništi odluku ENISA-inog odbora za odabir o neuvrštavanju tužiteljeva imena na popis uspješnih kandidata za radno mjesto načelnika odjela Usluga korporativne podrške (TA/AD 9) – Ref. ENISA TA71-AD-2020-05;
               
            
                  —
               
               
                  poništi i, prema potrebi, tuženikovu odluku od 8. lipnja 2021. o odbijanju žalbe koju je tužitelj podnio protiv prethodno navedenih odluka na temelju članka 90. stavka 2. Pravilnika o osoblju;
               
            
                  —
               
               
                  naloži naknadu neimovinske štete koju je tužitelj pretrpio;
               
            
                  —
               
               
                  naloži tuženiku snošenje svih troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da su odluke o načelniku odjela Ureda izvršnog direktora (Executive Director Office) (u daljnjem tekstu: odluka EDO) i o načelniku odjela Usluga korporativne podrške (Corporate Support Services) (u daljnjem tekstu: odluka CSS) nezakonite jer proizlaze iz odluke od 5. kolovoza 2020. kojom su objavljena dva oglasa za slobodno radno mjesto za radna mjesta načelnika odjela EDO-a odnosno CSS-a, što je također nezakonito.
               
            
                  2.
               
               
                  Drugi tužbeni razlog, koji se temelji na tvrdnji o povredi načela dobre uprave i nepostojanju dostatnog obrazloženja odluka EDO i CSS.
               
            
                  3.
               
               
                  Treći tužbeni razlog, koji se temelji na tvrdnji da je odluka EDO zahvaćena nedostatkom nepristranosti odbora za odabir i nezakonitošću – povreda članka 41. Povelje EU-a o temeljnim pravima i povreda članka 14. Odluke ENISA-inog upravnog odbora MB/2013/6.